Keywords

Summary



Keywords

1. Žaloba o neplatnosť – Akty, ktoré možno napadnúť žalobou – Akty určené na vytvorenie právnych účinkov – Pojem – Podmienky

(Článok 263 ZFEÚ)

2. Žaloba o neplatnosť – Akty, ktoré možno napadnúť žalobou – Pojem – Akty so záväznými právnymi účinkami – Prípravné akty – Vylúčenie

(Článok 263 ZFEÚ)

3. Žaloba o neplatnosť – Akty, ktoré možno napadnúť žalobou – Akty so záväznými právnymi účinkami – Rozhodnutie Komisie začať konanie vo veci formálneho zisťovania týkajúce sa vykonávaného štátneho opatrenia spojené s predbežným posúdením ako novej pomoci – Začlenenie

(Článok 107 ods. 1 ZFEÚ, článok 108 ods. 3 ZFEÚ a článok 263 ZFEÚ)

4. Žaloba o neplatnosť – Akty, ktoré možno napadnúť žalobou – Akty so záväznými právnymi účinkami – Rozhodnutie Komisie začať konanie vo veci formálneho zisťovania týkajúce sa štátneho opatrenia, ktoré sa už nevykonáva – Vylúčenie

(Článok 107 ods. 1 ZFEÚ, článok 108 ods. 2 ZFEÚ a článok 263 ZFEÚ)

5. Súdne konanie – Prípustnosť žalôb – Posúdenie vzhľadom na stav v čase podania žaloby

6. Žaloba o neplatnosť – Akty, ktoré možno napadnúť žalobou – Pojem – Akty so záväznými právnymi účinkami – Posúdenie týchto účinkov podľa podstaty aktu

(Článok 263 ZFEÚ)

7. Právo Európskej únie – Priamy účinok – Prednosť – Kolízia medzi rozhodnutím Komisie a vnútroštátnym rozhodnutím – Práva a povinnosti súdu, ktorému bolo predložené podanie

(Vyhlásenie č. 17 pripojené k Zmluvám o EÚ a FEÚ)

8. Pomoc poskytovaná štátmi – Rozhodnutie Komisie o začatí konania vo veci formálneho zisťovania o štátnom opatrení – Žaloba o neplatnosť vyhlásená za neprípustnú Všeobecným súdom – Porušenie práva na účinnú súdnu ochranu – Neexistencia – Možnosť navrhnúť vnútroštátnemu súdu podať návrh na začatie prejudiciálneho konania

(Článok 108 ods. 2 ZFEÚ a článok 267 ZFEÚ; Charta základných práv Európskej únie, článok 47)

Summary

1. V súvislosti so žalobami o neplatnosť podávanými členskými štátmi alebo inštitúciami sa za napadnuteľné akty v zmysle článku 263 ZFEÚ považujú všetky opatrenia prijímané inštitúciami bez ohľadu na ich formu, ktoré majú vyvolávať záväzné právne účinky. Členský štát môže okrem iného podať žalobu o neplatnosť aktu s takýmito záväznými účinkami bez toho, aby musel preukazovať záujem na konaní.

Keď žalobu o neplatnosť proti aktu prijatému inštitúciou podáva fyzická alebo právnická osoba, túto žalobu možno podať len vtedy, pokiaľ môžu byť záujmy žalobcu dotknuté záväznými právnymi účinkami tohto aktu tým, že podstatným spôsobom zmenia jeho právne postavenie. Ak podá neprivilegovaný žalobca žalobu o neplatnosť proti aktu, ktorý mu nie je určený, požiadavka, aby sa záväzné právne účinky napadnutého opatrenia dotkli záujmov žalobcu tak, že podstatným spôsobom zmenia jeho právne postavenie, sa prekrýva s podmienkami stanovenými v článku 263 štvrtom odseku ZFEÚ.

(pozri body 22, 24, 25)

2. Pozri text rozhodnutia.

(pozri bod 23)

3. Rozhodnutie Komisie o začatí konania vo veci formálneho zisťovania prijaté v súvislosti s opatrením, s ktorého uplatňovaním sa už začalo a ktoré Komisia kvalifikovala ako novú pomoc, nevyhnutne mení právny dosah tohto opatrenia, ako aj právne postavenie podnikov, ktoré sú jeho príjemcami, a to najmä pokiaľ ide o pokračovanie uplatňovania tohto opatrenia. Na takéto rozhodnutie by sa bolo možné odvolávať tiež pred vnútroštátnym súdom, ktorý má právomoc vyvodiť všetky dôsledky vyplývajúce z porušenia článku 108 ods. 3 poslednej vety ZFEÚ. Napokon takéto rozhodnutie môže viesť podniky, ktoré majú výhody z opatrenia, k odmietnutiu v každom prípade nových platieb alebo nových výhod, alebo ich môže viesť k zloženiu nevyhnutného peňažného vkladu ako rezervy na účely prípadnej neskoršej finančnej náhrady. Vo vzťahoch s uvedenými príjemcami bude obchodná sféra tiež brať do úvahy ich krehkú finančnú a právnu situáciu.

Tieto samostatné právne účinky treba chápať ako záväzné právne účinky vyvolané prípravnými alebo dočasnými opatreniami, v súvislosti s ktorými žaloba podaná proti rozhodnutiu, ktorým sa končí konanie o údajnej štátnej pomoci, nemôže poskytnúť záruku dostatočnej súdnej ochrany vo vzťahu k prijímateľom údajného opatrenia pomoci.

(body 27 – 29)

4. Na rozdiel od rozhodnutia Komisie o začatí konania vo veci formálneho zisťovania vo vzťahu k vykonávanému opatreniu rozhodnutie takejto povahy, ktoré sa týka opatrenia, ktoré sa už nevykonáva, nevyvoláva samostatné právne účinky, a preto nemá záväzné právne účinky, keďže nemá okamžitý, určitý a dostatočne donucujúci dosah na členský štát, ktorý je jeho adresátom, a prijímateľa alebo prijímateľov skúmaného opatrenia. Nejde teda o napadnuteľný akt v zmysle článku 263 ZFEÚ.

V tejto súvislosti obchodná neistota a vnímanie ostatných operátorov, pokiaľ ide o situáciu prijímateľa opatrenia pomoci, nemôžu byť považované za záväzné právne účinky, keďže ide iba o jednoduché skutkové dôsledky, a nie o právne účinky, ktoré má vyvolávať rozhodnutie o začatí konania vo veci formálneho zisťovania.

(pozri body 35, 39, 44, 63)

5. Pozri text rozhodnutia.

(pozri bod 46)

6. Pozri text rozhodnutia.

(pozri bod 50)

7. Pozri text rozhodnutia.

(pozri bod 56)

8. Pozri text rozhodnutia.

(pozri bod 59)